проект

**До**

**Общински съвет**

**гр.Симеоновград**

**ДОКЛАДНА ЗАПИСКА**

**От Милена Георгиева Рангелова – кмет на община**

**Относно: Определянето на таксата за битови отпадъци на територията на Община Симеоновград за 2020 година**

 Уважаеми госпожи и господа общински съветници,

 Таксата за битови отпадъци е цена за услугите по събирането, извозването и обезвреждането в депа за битови отпадъци, както и за поддържане на чистотата на териториите за обществено ползване в населените места. Таксата се определя в годишен размер за всяко населено място по реда на чл.62 от ЗМДТ за всяка услуга поотделно и включва разходите за :

 1. Сметосъбиране и сметоизвозване ;

 2. Обезвреждане на битовите отпадъци в депа и други съоръжения ;

 3. Чистота на териториите за обществено ползване .

 От 2020 година действат нови моменти при калкулиране на разходите за чистота уточнени с член 66 ЗМДТ :

 1.Осигуряване на съдове за съхраняване на битови отпадъци – контейнери, кофи и други.

 2.Събиране, включително разделно на битовите отпадъци и транспортирането им до депата или други инсталации и съоръжения за третирането им .

 3.Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации и съоръжения за обезвреждане, рециклиране и оползотворяване на битовите отпадъци, включително отчисленията по чл.60 и чл.64 от ЗУО.

 4.Почистване на уличните платна, площадите, алеите, парковете и други територии от населените места, предназначени за обществено ползване

 Установи е че са необходими повече средства за описаните дейности както следва:

- по т.2 във връзка със започването на експлоатацията на сепарираща инсталация и решение отразено в протокол № 20/03.01.2018 г. от Общото събрание на сдружението на общините Харманли, Свиленград, Любимец, Тополовград, Симеоновград, Стамболово и Маджарово общината заплаща депониране 13,13 за тон отпадък и за сепарира не 13,49 за тон отпадък :

-по т.3 увеличен е размера на отчисленията по чл. 64 от Закона за управление на отпадъците определени с Наредба № 7/19.12.2013 за реда и начина на изчисляване и определяне размера на обезпеченията и отчисленията, изискани при депониране на отпадъци за тон отпадък за 2019 е 57 лв. за тон , а за 2020 се увеличава на 95 лв. за тон.

Предвид изложеното предлагам Общински съвет да приеме следното

 **Р Е Ш Е Н И Е :**

 На основание чл.21 ал.1 т.7 от ЗМСМА и Глава ІІІ Раздел І чл.от 62 до 69 от ЗМДТ , предлагам Общинският съвет да вземе следното:

**Р Е Ш Е Н И Е:**

 **І.**Определя такса за битови отпадъци **на населението** **и за жилища на фирми** за **2020** година на **база данъчната оценка на имотите**, както следва:

 **1**.**За гр.Симеоновград**.............................................................**5,2** **промила**, от които:

 - за сметосъбиране и сметоизвозване.............................................................**2.2 промила**

 - за обезвреждане на битовите отпадъци в депа и други съоръжения…..... **2 промила**

 - за чистота на териториите за обществено ползване. ....................................**1 промил**

 **ІІ.** Определя такса за битови отпадъци **на населението** **и за жилища на фирми** за **2020** година на **база данъчната оценка на имотите** **за селата** Свирково, Тянево, Калугерово, Навъсен, Троян, Дряново, Константиново и Пясъчево……….**4,9 промила**

от които:

 -за сметосъбиране и сметоизвозване……......................................................**2.2 промила**

 -за обезвреждане на битовите отпадъци в депа и други съоръжения.........**2,1 промила**

-за чистота на териториите за обществено ползване.. .................................**0,6 промила**

 **ІІІ**.Определя такса за битови отпадъци на **нежилищни имоти на фирми за 2020 година за цялата община**, както следва:

  **1**.Когато таксата се определя **според количеството на битовите отпадъци**  по подадена в срок до **15.12.2019** година декларация:

 - за един БОБЪР месечно /сметосъбиране и сметоизвозване/ - ….........**50.00 лв.**

 - за обезвреждане на битовите отпадъци в депа и други съоръжения.....**2,0 промила**

 - за чистота на териториите за обществено ползване. ..............................**1,0 промил**

 - за една КОФА месечно /сметосъбиране и сметоизвозване/-…..…......**12.50 лв**

 - за обезвреждане на битовите отпадъци в депа и други съоръжения.....**2,0 промила**

 - за чистота на териториите за обществено ползване. ..............................**1,0 промил**

  **2**.При неподадена декларация в срок до **15.12.2019** година или подадена такава с некоректни данни.............................................................................................**16,7 промила** върху данъчната оценка на имота, от които:

 - за сметосъбиране и сметоизвозване ………………………..………….**13,7 промила**

 - за обезвреждане на битовите отпадъци в депа и други съоръжения.... **2.0 промила**

 - за чистота на териториите за обществено ползване. ..............................**1,0 промил**

 **ІV.** Общински съвет определя за 2020 година честота на сметосъбиране **4 пъти месечно за града и 4 пъти месечно за селата.**

  **Кмет:** ……………/п/…………….

 **/М. Рангелова/**

Изготвил: 1. Евгени Гичев- старши инспектор МДТ

Съгласувал: адв.Митко Христозов